ΓΡΑΠΤΗ ΕΡΩΤΗΣΗ P-1583/00

υποβολή: Jonathan Evans (PPE-DE) προς την Επιτροπή

(12 Μαΐου 2000)

Θέμα: ΗRΡ Refrigerants Ltd., προσεχής έγκριση του νέου κανονισμού που αντικαθιστά τον κανονισμό 3093/94 σχετικά με τις ουσίες που βλάπτουν τη ζώνη του όζοντος ποσοστώσεις εισαγωγής χλωροφθορανθράκων

Το Συμβούλιο και το Ευρωπαϊκό Κοινοβούλιο πρόκειται σύντομα να εγκρίνουν ένα νέο κανονισμό που αντικαθιστά τον κανονισμό 3093/94(1) σχετικά με τις ουσίες που βλάπτουν τη ζώνη του όζοντος. Ο νέος κανονισμός θα επιφέρει αλλαγές στον τρόπο με τον οποίο χορηγούνται οι εισαγωγικές ποσοστώσεις χλωροφθορανθράκων. Από 1ης Ιανουαρίου 2001, η συνολική διαθέσιμη συνολική ποσόστωση θα κατανεμηθεί ανάμεσα στους επί μέρους εισαγωγείς ανάλογα με το μερίδιο της αγοράς που είχαν το 1996 (άρθρο 4, παρ. 3 (θ) και (η)). Ως εκ τούτου, αρχίζοντας από τα τέλη του τρέχοντος έτους, οι εταιρείες εκείνες που άρχισαν τις εισαγωγές χλωροφθορανθράκων μετά το 1996 θα αποστερηθούν αυθαίρετα των ποσοστώσεών τους. Το γεγονός αυτό θα έχει ως αποτέλεσμα την απώλεια θέσεων εργασίας σε ολόκληρη την Ευρωπαϊκή Ένωση. Το γεγονός αυτό θα αποτελέσει περιττή παρέμβαση στην αγορά των χλωροφθορανθράκων ενώ ίσως και να παραβιάζει το κοινοτικό δίκαιο. Η χρήση του 1996 ως έτους αναφοράς θα θέσει χωρίς λόγο σε κίνδυνο θέσεις εργασίας, ενώ ενδέχεται να εγερθούν αγωγές κατά της Ευρωπαϊκής Κοινότητας για αποζημιώσεις. Το έτος αναφοράς θα έπρεπε να είναι το πλέον πρόσφατο έτος για το οποίοπάρχουν διαθέσιμα στοιχεία της αγοράς. Κάνοντας χρήση το 1999 ως έτους αναφοράς αντί του 1996 δεν θαπάρξουν μειώσεις του επιπέδου της περιβαλλοντικής προστασίας που προβλέπει ο κανονισμός.

Πληροφορήθηκα ότι το 1999, 32 επιχειρήσεις από σχεδόν κάθε κράτος μέλος της Ευρωπαϊκής Ένωσης εξασφάλισαν εισαγωγικές ποσοστώσεις από την Ευρωπαϊκή Επιτροπή. Μόνον 5 από τις επιχειρήσεις αυτές εισήγαγαν χλωροφθοράνθρακες το 1996. Η εταιρεία ΗRΡ Refrigerants Ltd., (ΗRΡR), μια ΜΜΕ με έδρα τη Νότια Ουαλία, διένημε προϊόντα χλωροφθορανθράκων της ΕΕ το 1996 αλλά δεν εισήγαγε χλωροφθοράνθρακες εκείνο το έτος. Η ΗRΡR είχε λάβει εισαγωγικές ποσοστώσεις από την Ευρωπαϊκή Επιτροπή για το 1998, το 1999 και το 2000. Όπως είναι διατυπωμένος ο νέος κανονισμός, η ΗRΡR είναι μια από 27 περίπου επιχειρήσεις που θα στερηθούν τις εισαγωγικές ποσοστώσεις χλωροφθορανθράκων από το τέλος του 2000.

Τί μέτρα λαμβάνει η Επιτροπή προκειμένου να λύσει επειγόντως αυτό το πρόβλημα και να διασφαλίσει ότι η νομοθεσία της Ευρωπαϊκής Κοινότητας θα επιτρέπει στην Επιτροπή τη μελλοντική κατανομή εισαγωγικών ποσοστώσεων χλωροφθορανθράκων χωρίς να θίγονται τα δικαιώματα των επιχειρήσεων που εδρεύουν στην ΕΕ;

(1) ΕΕ L 333 της 22.12.1994, σελ. 1.

Απάντηση της κ. Wallstrm εξ ονόματος της Επιτροπής

(9 Ιουνίου 2000)

Ο νέος προτεινόμενος κανονισμός για τις ουσίες που καταστρέφουν το στρώμα του όζοντος(1) με τον οποίο αντικαθίσται ο τρέχων κανονισμός του Συμβουλίου (ΕΚ) αριθ. 3093/94, της 15ης Δεκεμβρίου 1994(2), αποσκοπεί στην ενίσχυση εφαρμοζομένων μέτρων και στην εισαγωγή νέων μέτρων προστασίας του στρώματος το όζοντος. Η Επιτροπή είχε πάντα τη γνώμη ότι με την επίτευξη των περιβαλλοντικών της στόχων αναφορικά με το στρώμα του όζοντος, η νομοθεσία σχετικά με τη διακοπή παραγωγής και χρήσης τωνπό έλεγχο ουσιών πρέπει να μεριμνά ώστε να ελαχιστοποιούνται όσο γίνεται περισσότερο οι αρνητικές οικονομικές επιπτώσεις επί της βιομηχανίας, ειδικότερα δε οι επιπτώσεις στις μικρές και μεσαίου μεγέθους επιχειρήσεις.

Στο συγκεκριμένο ζήτημα του τρόπου με τον οποίο έχουν εκχωρηθεί ποσοστώσεις για τουςδροφθοράνθρακες (HCFC), δυνάμει του νέου κανονισμού, πρόθεση της Επιτροπής είναι στην πρότασή της για το νέο κανονισμό, ναπάρξει κάποια συμφωνία για την εγκατάσταση μηχανισμού εκχώρησης ποσοστώσεων ο οποίος δεν θα διαταράσσει σοβαρά την αγορά. Στην πρόταση αυτή η προτεινόμενη ημερομηνία για τον προσδιορισμό των ποσοστώσεων HCFC ήταν το 1996, αφού η χρονιά αυτή ήταν η τελευταία ημερομηνία για την οποίαπήρχαν στοιχεία παραγωγής και εισαγωγών.

Οι επιπτώσεις από τηνιοθέτηση του 1996 ως οριακής ημερομηνίας για την εκχώρηση ποσοστώσεων HCFC, ειδικότερα για ορισμένες μικρές οικονομικές μονάδες στην Κοινότητα, επισημάνθηκαν στο Συμβούλιο, το Κοινοβούλιο και την Επιτροπή. Η Επιτροπή ήταν πρόθυμη να συμφωνήσει σε κάποια μεταγενέστερη του 1996 ημερομηνία για τηνιοθέτηση των ποσοστώσεων HCFC, αν το Συμβούλιο και το Κοινοβούλιο συμφωνούσαν στο θέμα αυτό, στο κοινό κείμενο του εγκριθέντος από την επιτροπή συμβιβασμού κανονισμού.

Η Επιτροπή διατήρησε τις επιφυλάξεις της, προτείνοντας τροποποίηση του νέου κανονισμού σε περίπτωση που η οριακή ημερομηνία εκχώρησης ποσοστώσεων HCFC παρέμενε στο 1996 στο τελικό κείμενο του κανονισμού, για τις ουσίες που καταστρέφουν το στρώμα του όζοντος. Γενικά, φαίνεται ότιπάρχουν λόγοι να προταθεί μια νέα οριακή ημερομηνία για την εκχώρηση ποσοστώσεων HCFC, μέσω πρότασης τροπολογίας του νέου κανονισμού για τις ουσίες που καταστρέφουν το στρώμα του όζοντος.

(1) ΕΕ C 83 της 25.3.1999.

(2) ΕΕ L 333 της 22.12.1994.